Ludger Stühlmeyer

Ludger Stühlmeyer (* 3. lokakuuta 1961 Melle, Saksan liittotasavalta) on saksalainen kanttori, musiikkitieteilijä, dosentti ja säveltäjä.
Elämä ja ura.
Stühlmeyer on kotoisin muusikkoperheestä. Hän sai varhain musiikkikokemuksia isänsä kanttorinpaikassa katolisessa St. Matthäus-kaupunkikirkossa Mellessä. Stühlmeyer sai ensimmäisen musiikkiopetuksensa pianistilta ja säveltäjältä musiikkijohtaja Karl-Heinz Schäferiltä sekä kirkkomusiikkijohtajalta Karl-Heinz Höneltä Osnabrückin konservatoriossa. Ylioppilastutkinnon jälkeen Mellen lukiossa hän opiskeli kirkkomusiikkia, vanhaa musiikkia, urkuja ja laulua Bremenin taidekorkeakoulussa.
Stühlmeyer opiskeli säveltämistä Helge Jungin, Günther Kretzschmarin ja Karlheinz Stockhausenin johdolla ja Gregorianista semiologiaa Luigi Agustonin, Godehard Joppichin ja Johannes Berchmans Göschlin opastuksella. Stühlmeyer sai Osnabrückin hiippakunnan stipendin. Hän opiskeli Westfaalenin Wilhelm-yliopistossa Münsterissä musiikkitieteitä, filosofiaa ja teologiaa. Hän väitteli tohtoriksi filosofisessa tiedekunnassa. Friedrich-Baur-säätiö, Oberfrankensäätiö ja Wolfgang-Siegel-säätiö tukivat hänen opintojaan.
Stühlmeyer tuli 1980 St.-Petrus-kirkon kanttoriksi Gesmoldissa, 1986 St.-Marien-kirkon kanttoriksi Bremenissä ja 1988 piirikanttoriksi Münsterin hiippakunnassa. Vuodesta 1994 saakka hän on Hofin kaupunginkanttori ja Hochfrankenin dekanaattikanttori sekä Bambergin arkkihiippakunnan dosentti ja kirkkomusiikkivirkailija. Stühlmeyer on kansainvälisen Valentin-Rathgeber-seuran jäsen.
Stühlmeyer on naimisissa musiikkitieteilijän ja teologin Barbara Stühlmeyerin kanssa, ja hediän tyttärensä on Lea Stühlmeyer. Hänen veljensä on pastoraaliteologi ja pappi Thomas Stühlmeyer. Hänen isoisänsä Heinrich Stühlmeyer, "Kansallissosialismin vastarinnan kannattajasankari", joka kirkon ja natsiajan vainottujen tukemisen takia joutui 1940 Emslandin keskitysleiriin, oli 47 vuotta Gesmoldin St.-Petrus-kirkon tehtävissä. Ludger Stühlmeyer seurasi häntä tähän virkaan. Sen myötä hänestä tuli St.-Petrusin kanttorinpaikan johtaja, ja hän vastasi urkukonserteista, kantaattiesityksistä ja kamarimusiikista. 
Stühlmeyer vaikutti sielunhoitopiirimuusikkona itäisessä Münsterlandissa tämän uuden musikaalisen ammattikuvan kehityksessä Münsterin hiippakunnassa. Siihen kuului itäisen Münsterin hiippakunnan monipuolinen kuorotyö, kuukausittain järjestetyt konsertit sekä paikalliset kirkkomusiikkipäivät.
Toimensa alussa Hofissa Stühlmeyer seurasi Bonnin urunrakentajafirman Klaisin suorittamaa kaupunginkirkko St.-Marienin Steinmeyer-urkujen entisöintiä. Vuonna 1995 Stühlmeyer perusti konserttisarjan „Musiikkia St.-Marien-Kaupunginkirkossa“ jonka yhteydessä esitetään säännöllisesti kantaesityksinä aikalaisten teoksia. Musiikkitieteilijä Klaus Beckmannin kanssa hän esitti yhdeksän iltamusiikin sarjassa Dietrich Buxtehuden koko urkuteoksen. Stühlmeyerin perustamaan Capella Mariana-kamarikuoroon kuuluu ammattimuusikkoja ja kunnianhimoisia maallikkoja kahdeksasta kansakunnasta.
Stühlmeyer otti 2003 Bambergin hiippakunnan musiikkijohtajalta julkaisusarjan "Kirkkomusiikki Bambergin arkihiippakunnassa" johdon, jota hän jatkoi heinäkuuhun 2010 saakka. Saksan Yleinen Cäcilien-yhdistys nimitti hänet musiikkijohtajaksi erikoisten taiteellisten ja pedagogisten aikaansaannosten ansiosta.
Stühlmeyer säveltää teoksia kuorolle, kamarimusiikkikokoonpanoille, pianolle ja uruille. Hänen liturginen musiikkinsa on innoittunut katolisen kirkon jumalanpalvelusmuodoista sekä sanan ja äänen suhteesta gregoriaanisessa laulussa. Hän pyrkii noudattamaan sävellystyössään Vatikaanin toisessa kirkolliskokouksessa liturgisesta musiikista esitettyä määritelmää, jonka mukaan se, joka laulaa, rukoilee kaksinkertaisesti.